Os polmons d'os amfibios varían dende dos sacos luengos cubiertos de capilars con superficie lisa en os urodelos a polmons subdividitos en cambras en os anuros. Fan servir un mecanismo de ventilación dito "bomba de presión" con presión positiva que consiste en tragar y ninviar aire a los polmons. Manimenos este mecanismo no ye prou eficaz, y por ixo bi ha respiración cutania. Mientres as granotas en letargo hibernal fan tot o intercambio gasioso a traviés d'a pelleta.